öQ TUZ80N J. : PAX F. „GRUNDZÜQE DER PFLANZENVERBREITUNG " 



« 



legfeljebb az volna felhozható, hogy a moldovai mészkőhegyek terüle- 

 tének három kis foltban való elkülönítése azt a benyomást teszi, hogy 

 egy nagyobb flóraterületböl ökológiai és nem növényföldrajzi alapon 

 vannak ezek kihasítva. Eét ilyen rész Magyarország határán kívül esik, 

 a Nagy-Hagymás azonban a csíki hegységbe tartozik és ebbe volna, 

 mint mészkőterület beolvasztandó. A gyetgyói fensík s az Olt-völgyé- 

 nek felső része, valamint a Feketeügy medenczéje pedig szintén csak 

 ökológiai természetű differencziákat mutathat és így fel volna osztandó 

 a szomszédos, előbb említett terület és a hargitta-persányi hegyek 

 területe között. 



A Pax munkája teljes egészében a magyar flóra megírásához 

 szükséges előkészítő munkák egyik legjelentékenyebbike, számos florisz- 

 tikai és növényföldrajzi kérdés tisztázása által sok tekintetben utat 

 jelöl a további kutatásoknak; és ha a mi legnehezebb kérdéseinkhez, a 

 fajok rendszertani tisztázához csak itt-ott járul is hozzá, nagy szolgá- 

 latot tesz azzal, hogy a részletekben számos helyen felveti a meg- 

 oldandó kérdéseket és általában több irányban utat szab a további 

 kutatásoknak. Azáltal például, hogy felhívja figyelmünket a Borszék 

 és az tgló — Lőcse melletti még fel nem kutatott fossilis növényi marad- 

 ványokat Ígérő lelőhelyekre, sürgeti a Magas-Tátra tavai planktonjának 

 feldolgozását, a Cerastium-ok revízióját, a Kárpátok rózsáinak, Rubusai- 

 nak kikutatását ; jelzi pl. az Erigeron polymorphus előfordulási kérdé- 

 sét a Kárpátokban, a Dianthus nitidus-et, Cyclamen europaeum-ét a 

 Pieninekben, utal a Tozzia carpathica mibenlétének kérdésére stb., 

 szolgálatot tesz a magyar botanikának és a tudománynak egyaránt. 



Hogy a Kárpátok flórájának és az utóbb jelzett kérdések fel- 

 vetésének egy ily nagyobbszabású műben való összefoglalása a külföld 

 részéről kellett legelőször megtörténjen, bizonyos szemrehányást foglal 

 magában és önkénytelenül is az elmaradottság nyomasztó érzetét kelti 

 fel bennünk s figyelmeztet, hogy igyekezzünk minden módot meg- 

 ragadni és felhasználni arra, hogy a magyar flóra tudományos fel- 

 dolgozását siettessük. 



Hogy nem a munkaerő hiányán fordul meg ez a kérdés, arra 

 nézve leginkább a Pax munkája nyugtathat meg, a melynek úgy- 

 szólván minden egyes oldalán meggyőződhetünk arról, hogy a mű ama 

 adatai, a melyek exakt megfigyelésből merítvék, túlnyomó részben a 

 tudomány magyar munkásai fáradozásának köszönhetők. 



(A szakosztálynak 1909 januárius 13-án tartott üléséből.) 



